Nokkrir aðilar í Dölum hafa ákveðið að efna til söfnunar til að létta undir með Þórði Halldórssyni á Breiðabólstað , en hann veiktist hastarlega síðasta haust . Verið er að skoða kaup á dráttarvél með aukabúnaði sem gæti létt honum lífið við bústörfin . Forsvarsmenn söfnunarinnar segja að Þórður hafi ætíð verið tilbúinn að leggja öðrum lið og nú sé komið að þeim að endurgjalda greiðviknina . Þórður varð fyrir því áfalli síðasta haust að fá heilablóðfall og þurfti af þeim sökum að gangast undir erfiðar aðgerðir . Hann hefur verið í endurhæfingu á Grensásdeild , en áfallið hefur gert það að verkum að hann hefur hlotið af hreyfihömlun , sem gerir honum ókleift að ganga til starfa sinna með sama hætti og áður . Fjárbúskapur og fjárrag hefur verið órjúfanlegur hluti af lífi Þórðar frá bernsku og ljóst að þangað stefnir hugurinn þó önnur nálgun þurfi að vera á verklagi í bili . Því hefur verið ákveðið að athuga með kaup á dráttarvél með aukabúnaði sem hentar honum til að sinna fleiri og fjölþættari verkefnum við bústörfin . Aukabúnaður sem þessi er dýr og mikil vinna í því fólgin að aðlaga hann að þörfum hvers og eins . Nú líður senn að því að Þórður útskrifist af endurhæfingardeild og haldi áfram að vinna að framförum sínum heima að Breiðabólstað . Telja menn að nefndur vélbúnaður komi þar að afar góðum notum og auki lífsgæði Þórðar til muna og hjálpi honum á batabraut . Stofnaður hefur verið söfnunarreikningur til að létta undir með hjónunum á Breiðabólstað við að fjárfesta í þessari sérútbúnu dráttarvél . þeirra og vænta þeir sem að málinu standa að sem flestir sjái sér fært að leggja þeim lið . Söfnunarreikningur átaksins er hjá Kaupþingi í Búðardal og er nr. 0312-26-70707 , kt. 091276-2249 . Tilsjónarmaður þessa söfnunarátaks er : Trausti V. Bjarnason , Á , s . 434 1420 og 663 1420 .